Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: ajándékozás stb.), indokolható, hogy a jegyzõ az okirat bemutatását kéri a polgártól az ingatlanban való életvitelszerû tartózkodás igazolására. A jegyzõ ezen intézkedését az Nytv. 34. § rendelkezése is megalapozza, mely szerint az eljárás során az államigazgatási eljárás általános szabályairól szóló 1957. évi IV. törvény (a továbbiakban: Áe.) szabályai is irányadóak. Az Áe.
Paragraph Index: 602

28. § (1) bekezdése szerint a közigazgatási szerv a tényállás megállapítása céljából az ügyfelet okirat vagy más irat bemutatására hívhatja fel. A tények igazolására azonban elegendõ a dokumentumok bemutatása, az okiratok jegyzõ általi kezelése nem indokolt. A nyilvántartásban történõ adatátvezetés alapjául szolgáló bejelentõlapokat sem tárolja a jegyzõ, hanem azokat a körzetközponti jegyzõhöz továbbítja, majd innen haladéktalanul a Központi Hivatalhoz kerülnek a jelentõlapok. Az Avtv. célhozkötöttsége elvével is ellentétes lenne, ha a polgármesteri hivatalban tulajdoni lapokat, szerzõdéseket, illetve ezek másolati példányait a személyi adat- és lakcímnyilvántartásba történõ bejelentkezés kapcsán tárolnának, illetve ilyen adatokat kezelnének, ezért a biztos felhívta a jegyzõ figyelmét a követendõ eljárásra. (981/A/2005) A bûnügyi nyilvántartás vonatkozásában a beadványok egy része a daktiloszkópiai és fényképnyilvántartás adatkezelését érintette. Egy állampolgár abban a kérdésben kért tájékoztatást, hogy korábban felvett ujj- és tenyérnyomata törlése érdekében mit kell tennie, miután az ellene folytatott büntetõeljárást megszüntette a nyomozó hatóság. A bûnügyi

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes